*Projekts*

Jelgavas novada dome

**LĒMUMS**

Jelgavā

2023.gada novembrī Nr.\_\_\_

**Par nekustamā īpašuma nodošanu atsavināšanai par nosacīto cenu (“Vecvārpinieki”, Līvbērzes pag.)**

# Izskatot SIA “Agrofirma Jelgava”, reģistrācijas Nr.40003078944, juridiskā adrese: “Darbnīcas”, Bērzes pag., Dobeles nov., LV-3732, valdes locekļa E. S. 2023.gada 25.oktobra iesniegumu, kas reģistrēts Jelgavas novada pašvaldībā ar Nr.JNP/3-19.1/23/783, ar ierosinājumu atsavināt pašvaldībai piederošu nekustamo īpašumu “Vecvārpinieki”, Līvbērzes pagastā, Jelgavas novadā, konstatēts:

1. Nekustamais īpašums ar kadastra Nr.54620080149 “Vecvārpinieki”, Līvbērzes pagasts, Jelgavas novads, kura sastāvā ir zemes vienība 0,017 ha platībā ar kadastra apzīmējumu 54620080090 un zemes vienība 0,3360 ha platībā ar kadastra apzīmējumu 54620080091, 07.09.2023. ir reģistrēts Līvbērzes pagasta zemesgrāmatas nodalījumā Nr.100000731136 uz Jelgavas novada pašvaldības vārda.
2. Starp Jelgavas novada pašvaldību un SIA “Agrofirma Jelgava” 2012.gada 26.janvārī ir noslēgts Lauku apvidus zemes nomas līgums Nr.6 par īpašuma “Vārpinieki”, tajā skaitā zemes vienības “Vecvārpienieki” 0,017 ha platībā ar kadastra apzīmējumu 54620080090 un 0,3360 ha platībā ar kadastra apzīmējumu 54620080091 nomu.
3. Saskaņā ar Publiskas personas mantas atsavināšanas likuma 4.panta ceturtās daļas 8.punktu publiskas personas nekustamā īpašuma atsavināšanu var ierosināt persona, kurai [Valsts un pašvaldību īpašuma privatizācijas un privatizācijas sertifikātu izmantošanas pabeigšanas likumā](https://likumi.lv/ta/id/111962-valsts-un-pasvaldibu-ipasuma-privatizacijas-un-privatizacijas-sertifikatu-izmantosanas-pabeigsanas-likums" \t "_blank) noteiktajā kārtībā ir izbeigtas zemes lietošanas tiesības un ar kuru pašvaldība ir noslēgusi zemes nomas līgumu, ja šī persona vēlas nopirkt zemi, kas bijusi tās lietošanā un par ko ir noslēgts zemes nomas līgums.

Pamatojoties uz Pašvaldību likuma 10.panta pirmās daļas 16.punktu, Publiskas personas mantas atsavināšanas likuma 4.panta ceturtās daļas 8.punktu, 5.panta pirmo un piekto daļu, 37.panta pirmās daļas 4.punktu un Ministru kabineta 2011.gada 1.februāra noteikumu Nr.109 „Kārtība, kādā atsavināma publiskas personas manta” 11.punkta 11.5.apakšpunktu, Jelgavas novada dome **nolemj:**

1. Nodot atsavināšanai par nosacīto cenu SIA “Agrofirma Jelgava”, reģistrācijas Nr.40003078944, nekustamo īpašumu “Vecvārpinieki”, Līvbērzes pagasts, Jelgavas novads, kadastra Nr.54620080149, kura sastāvā reģistrēta zemes vienība 0,017 ha platībā ar kadastra apzīmējumu 54620080090 un zemes vienība 0,3360 ha platībā ar kadastra apzīmējumu 54620080091.
2. Uzdot Jelgavas novada Īpašuma pārvaldei organizēt nekustamā īpašuma novērtēšanu.

Domes priekšsēdētājs M.Lasmanis

Iveta Ritere, 25640976